**OPIS PREDMETU ZÁKAZKY**

Vyplní uchádzač a predloží k svojej ponuke

**UCHÁDZAČ:**

Sídlo/Adresa:

Štatutárny orgán:

IČO:

DIČ:

Bankové spojenie:

Číslo účtu:

Kontaktná osoba:

Telefón: e-mail:

Názov verejného obstarávania**:**

**„Štúdia realizovateľnosti cyklotrasy Banská Bystrica – Brusno**“

Predmetom zákazky je vypracovanie Štúdie realizovateľnosti/technickej štúdie pre projekt s názvom „Vybudovanie cyklotrasy Banská Bystrica - Brusno“. Účelom stavby bude podporiť rozvoj cyklistickej dopravy a dochádzky do práce na bicykli v dotknutých okresoch a zároveň cyklistická komunikácia prispeje k zvýšeniu plynulosti a bezpečnosti dopravy na území Banskobystrického kraja.

Účelom Štúdie realizovateľnosti je posúdiť a navrhnúť technicky, ekonomicky a environmentálne výhodné riešenie v požadovaných parametroch vyhovujúcich súčasným a výhľadovým nárokom na cyklo-dopravu v danom území so zreteľom na zvýšenie plynulosti a bezpečnosti dopravy.

Stavba (cyklistická komunikácia) bude začínať v Banskej Bystrici v mestskej časti Majer pri lávke pre peších cez rieku Hron, a Stavba bude končiť v obci Brusno pri kúpeľoch. Cyklistická komunikácia bude napojená na mestskú časť Šálková, na priemyselný areál Slovenská Ľupča (Biotika), na obec Slovenská Ľupča, obec Lučatín a obec Medzibrod. Cyklistická komunikácia bude pozostávať z nových povrchov vo forme spevneného asfaltového krytu. Komunikácia bude obojsmerná so šírkou cyklistického pruhu 1,5 m. V štúdií realizovateľnosti bude popri cyklistickej komunikácií navrhnutý chodník v šírke 2m (v zmysle možností šírkových pomerov). Okrem návrhu cyklistickej komunikácie musí štúdia realizovateľnosti obsahovať aj umiestnenie doplnkovej cyklistickej infraštruktúry ako sú stojany na bicykle, servisné cyklistické stojany, drobná architektúra, informatívne panely a podobne.

**Súčasťou Štúdie realizovateľnosti bude:**

* návrh cyklistických veží. Umiestenie cyklistických veží bude na predmetnej cyklistickej komunikácii v intraviláne obce Slovenska Ľupča a v intraviláne obce Brusno,
* návrh automatických sčítačov umožňujúcich nepretržité počítanie cyklistov na cyklistickej komunikácii, resp. ich umiestnenie a základné charakteristiky,
* prerokovanie Štúdie realizovateľnosti s dotknutými orgánmi štátnej správy, zabezpečenie vyjadrení a stanovísk správcov alebo vlastníkov inžinierskych sietí,
* prerokovanie Diela s mestom Banská Bystrica, obcou Slovenská Ľupča a Slovenským vodohospodársky podnikom, š. p.. Zároveň bude zhotoviteľ povinný vyžiadať od Národnej diaľničnej spoločnosti, a. s., časť projektovej dokumentácie plánovanej rýchlostnej cesty medzi mestom Banská Bystria a obcou Brusno, ktorej súčasťou bola aj cyklistická lávka cez rieku Hron v tejto oblasti, poprípade písomnú informáciu, že sa cyklistická lávka nenachádza v projektovej dokumentácií,
* napojenie samostatnej cyklistickej komunikácie na existujúce dopravné uzly v Slovenskej Ľupči a Brusne (železničnú stanicu, autobusovú stanicu) samostatnou cyklistickou komunikáciou, alebo úpravou dopravného značenia, alebo rozšírením existujúcej komunikácie a pod..

**Štúdia realizovateľnosti bude rozdelená na stavebné objekty nasledovne:**

* Návrh samostatnej cyklistickej komunikácie medzi Banskou Bystricou a Slovenskou Ľupčou minimálne v troch variantoch,
* Návrh samostatnej cyklistickej komunikácie medzi Slovenskou Ľupčou a Brusnom minimálne v troch variantoch.

Štúdia realizovateľnosti bude spracovaná minimálne v troch variantoch.

**Štúdia realizovateľnosti bude obsahovať (minimálne):**

# Identifikačné údaje

# Podklady a údaje návrhu variantov:

Podklady o území – členitosť, súčasné a budúce využitie územia, analýza územia vzhľadom na problémové územia (chránené územia, odstupové vzdialenosti a podobne).

1. **Základné údaje o skúmaných variantoch:**

Údaje o úseku:

* + - počet vlastníkov pozemkov pre jednotlivé varianty,
    - zábery pôdy pre jednotlivé varianty,
    - vyvolané investície pre jednotlivé varianty,
    - tabuľkové spracovanie údajov o navrhovaných variantoch (dĺžky, plochy, zábery a podobne).

1. **Výkresová časť:** 
   * prehľadná situácia širších vzťahov,
   * situácie variantov cyklistických komunikácií,
   * rizikové/problémové úseky s ich technickým riešením,
2. **Textová časť**
3. **Ekonomické hodnotenie:**

* predpokladané náklady realizácie pre jednotlivé varianty a stavebné objekty.

1. **Záverečné zhodnotenie:**

* záverečné zhodnotenie navrhovaných variantov v Štúdii realizovateľnosti a odporúčanie pre objednávateľa, etapizácia výstavby, súčasťou záverečného hodnotenia bude multikriteriálne hodnotenie s návrhom kritérií a ich váh, ktoré logicky navrhne zhotoviteľ a odsúhlasí objednávateľ.

1. **Dokladová časť:**

* schválené zápisy z rokovaní s dotknutými orgánmi štátnej správy, vlastníkmi inžinierskych sietí a ďalšími účastníkmi,
* schválené zápisy z rokovaní s mestom Banská Bystrica, obcou Slovenská Ľupča a Slovenským vodárenským podnikom, š.p..

Štúdiu realizovateľnosti žiadame vypracovať v počte: **6 paré výkresovou formou a 1-krát v digitálnej forme** (USB vo formáte PDF a DOC/DGN/DXF/DWG/XLS).

Zhotoviteľ je povinný zhotoviť Dielo podľa STN a STN EN platných v čase zhotovenia Diela, dotknutých zákonov platných v čase zhotovovania Diela, platných technicko-kvalitatívnych podmienok Ministerstva dopravy, výstavby a regionálneho rozvoja SR, Dielo zhotoviť v zmysle Technických podmienok MDaV SR „Navrhovanie cyklistickej infraštruktúry“ č. 085 účinných od 10.06.2019, Dielo zhotoviť v zmysle prílohy č. 3 „Podklady a požiadavky na vypracovanie štúdie“ a prílohy č. 4 „Základné náležitosti technickej štúdie“ Technických podmienok MDPaT SR 019 (03/2006) Dokumentácia stavieb ciest ([www.ssc.sk](http://www.ssc.sk)), ako aj v zmysle všetkých ostatných príslušných právnych predpisov. Zhotoviteľ sa zaväzuje, že Dokumentácia bude vypracovaná a potvrdená autorizovaným stavebným inžinierom pre Komplexné architektonické a inžinierske služby kategória A2 resp. Dopravné stavby A2-1, resp. kategória I2 Inžinier pre konštrukcie inžinierskych stavieb alebo podkategóriu 4-21 Projektovanie inžinierskych stavieb – Cesty a letiská.

Štúdiu realizovateľnosti je zhotoviteľ povinný spracovať v zmysle zákona č. 50/1976 Z. z. o územnom plánovaní a stavebnom poriadku (stavebný zákon) v znení neskorších predpisov a Vyhlášky MŽP SR č. 453/2000 Z. z., ktorou sa vykonávajú niektoré ustanovenia stavebného zákona.

Zhotoviteľ je povinný pri vypracovaní Diela postupovať v zmysle § 42 ods. 3 zákona o verejnom obstarávaní.

Zhotoviteľ je povinný kedykoľvek na žiadosť objednávateľa (verejného obstarávateľa) bezodkladne poskytnúť písomné vysvetlenie týkajúce sa technických otázok a záležitostí Diela (Štúdia realizovateľnosti) ako súťažného podkladu vo verejnom obstarávaní vyhlásenom na vypracovanie projektovej dokumentácie vyššieho stupňa (dokumentácie na územné rozhodnutie, prípadne dokumentácie pre stavebné povolenie), ak takáto situácia v procese verejného obstarávania nastane.